Linkin Park guruhi solisti Chester Bennington o‘z joniga qasd qildi

Linkin Park guruhi a’zosi Mayk Shinoda ushbu guruh solisti Chester Bennington o‘z joniga qasd qilganini tasdiqladi, deb yozadi “Gazeta.ru”. Bu haqda u o‘z Twitter’ida yozdi.

“Shok holatidaman va chuqur qayg‘udaman, ammo bu haqiqat. Rasmiy bayonot imkoni boricha tez orada beriladi”, — deb yozdi Shinoda.
Shocked and heartbroken, but it's true.  An official statement will come out as soon as we have one.
— Mike Shinoda (@mikeshinoda) July 20, 2017
Nashr eslatishicha, avvalroq TMZ o‘z manbalariga tayanib, 41 yoshli Benningtonni 20-iyul kuni ertalab Kaliforniyadagi uyidan topishganini ma’lum qilgan edi.
Keyinroq Los-Anjeles okrugi koroneri Bennington o‘z uyida o‘lik holda topilganini tasdiqladi. Ayni paytda uning o‘limi o‘z joniga qasd qilish sifatida tekshirilmoqda.